इलाहाबाद. इन्टरनेट बच्‍चों के बचपन का हिस्सा ही नहीं बनता जा रहा, बल्कि देश की बाल पीढ़ी इस क्षेत्र में भी अनूठे मकाम हासिल कर रही है। इसी की एक मिसाल हैं चाचा नेहरू के गृह नगर इलाहाबाद की नन्ही मासूम अक्षिता, जिसने ब्‍लॉगिंग की दुनिया में देश में सबसे कम उम्र की ब्‍लॉगर के रूप में अपनी पहचान बनाकर राष्ट्रीय बाल पुरस्‍कार हासिल किया है। जिस उम्र में बच्चे खिलौने की दुनिया में उलझे रहते है, उस उम्र में इलाहाबाद की अक्षिता की उंगलियां लैपटॉप के की-बोर्ड में इस कदर फिसलती हैं कि देखने वाले भी हैरत में पड़ जाते है । अक्षिता की इसी खूबी ने उसे देश की पहली सबसे लोकप्रिय बाल ब्‍लॉगर के मुकाम पर पहुंचा दिया है ।